
Általános iskolai fizika tanítás társasjátékok integrálásával

A dolgozatomban bemutatom, hogy az általam készített játékok hogyan alkalmazhatóak a fizika tanításában. Az általános iskolás korosztály számára a fizika tantárgy megértését és megkedveltetését tűztem ki célul, ezt tanárként egy kreatívabb formában valósítottam meg az óráimon: saját készítésű játékok a fizika tárgyhoz kapcsolódó témával. Ezekkel az eszközökkel változásokat akartam elérni a tanulóknál, hogy a fizikát kevésbé gondolják nehéznek, lássák a hétköznapi életben is a tanultak hasznát. Ezekhez különböző már létező és a tanulók által is ismert játékokat alakítottam át, ezeket a játékokat fizika tantárgy tanulásához illeszkedővé tettem. A mérés során az általam tanított két osztályba különböző játékokat vittem be. A Maradj talpon! játék célja a tanulók önértékelése egy tananyag rész végén, mivel hetedik osztályba vittem be, így az eddigi tudásukról a kinematika témakörében kaptak visszajelzést. Az egymás között feltett kérdések kizárólag az addig tanultakat kérik vissza. A hetedik osztályban még kiemelendő a játékos tanulói kísérlet, az órán a tanulóknak egy lufi mozgását kellett vizsgálniuk. Ezt meg előzte, hogy egy puzzle kirakásából kellett rájönniük a mérőpároknak, hogy milyen adatokat is kell mérni. Nyolcadik osztályban használt játékom Gazdálkodj okosan! célja pedig, hogy különböző háztartási kis- és nagygépek energia használatával tisztában legyenek. Az eredeti szabályoktól eltérően a fizetőeszköz a kWh, ezzel kitekintést kaptak arra, hogy az általuk is használt eszközök mégis mennyi fogyasztást jelentenek havi szinten számolva. A mérés végére kapott eredmény, hogy érdemes nem a hagyományos frontális módon tanítani; a tanulók élvezték a játékokat, és ezek az új módszerek az attitűdben és a tudásukban is pozitív változást értek el.



